google/wiki40b huggingface dataset:
Daň z príjmov právnickej osoby

Daň z príjmov právnickej osoby (do roku 2003 daň z príjmov právnických osôb; neformálne sa nazýva aj daň zo zisku alebo korporátna daň) je na Slovensku popri dani z príjmov fyzickej osoby druhá súčasť dane z príjmov. Je to štátna priama daň vzťahujúca sa na (takmer) všetky príjmy právnických osôb. 
Daň z príjmu právnických osôb upravuje zákon č. 595/2003 Z.z. o dani z príjmov v znení neskorších predpisov.

Daňovník

Právnická osoba, ktorá má na území Slovenska sídlo alebo miesto skutočného vedenia; miestom skutočného vedenia je miesto, kde sa prijímajú riadiace a obchodné rozhodnutia štatutárnych orgánov a dozorných orgánov právnickej osoby, aj ak adresa tohto miesta nie je zapísaná v obchodnom registri

Predmet dane

Predmet dane je závislý od právnej formy daňovníka. Jednotlivé druhy predmetu sú vymenované v § 12 zákona. Všeobecne ide o všetky príjmy plynúce z poskytovaných služieb, predaja produktov či majetku právnickej osoby. Na niektoré príjmy sa ale vzťahujú výnimky, ktoré sú  uvádzané v § 13 zákona.

Základ dane

Výpočet základu dane u príjmu právnických osôb je oproti príjmu fyzických osôb zložitejší.  Základ musí byť upravený o odpočítateľné a pripočítateľné položky uvádzané v § 17 až § 29. Zjednodušene možno povedať, že základom dane je (mierne upravený) zisk z účtovníctva právnickej osoby.

Sadzba dane

Sadzba dane je v roku 2019 stanovená na 21 % (staršie 22%, 23% a ešte staršie 19%). V rokoch 2014-2017 právnické osoby platili daňové licencie, ktoré predstavovali minimálnu výšku dane. Ich výška závisela od typu spoločnosti a od veľkosti obratu. Daňové licencie sa započítavali so splatnou daňou.
Petr Eben

Dielo

Rozsiahla skladateľova produkcia (cez 200 skladieb) má svoje ťažisko vo vokálnych a organových skladbách a obsahuje tiež množstvo veľkých kantát i drobných piesňových opusov či šansónov. S časom sa skladateľova pozornosť upäla predovšetkým na hudbu duchovnú, v ktorej dominuje zhudobňovanie biblických predlôh, pri čom osobitnú kapitolou skladateľovho tvorivého úsilia tvoria jeho vokálno-inštrumentálne diela na liturgické texty. Jeho skladby sú predchnuté hlbokým kresťanským cítením a sú umelecky a filozoficky presvedčivým posolstvom.
Najhranejším je jeho cyklus Nedělní hudba pre sólový organ inšpirovaná gregoriánskym chorálom. Najslávnejšiu 3. vetu “Moto ostinato“ premiéroval organový virtuóz Václav Rabas.
Ebenove skladby sú často hrané ako v Európe, tak aj v zámorí, predovšetkým v USA, Kanade, Japonsku a Austrálii. V roku 1991 sa Petr Eben stal nositeľom titulu francúzskeho ministerstva kultúry Rytier umenia a písomníctva. Od roku 1989 bol čestným predsedom Spoločnosti pre duchovnú hudbu. Veľká časť jeho diela sa dočkala vydania tlačou i na zvukových nosičoch. Opavská Medzinárodná organová súťaž Petra Ebena nesie od roku 2004 (75. narodeniny) v názve jeho meno a každý účastník súťaže musí hrať Ebenovu skladbu.

Rodina

Má troch synov (Kryštofa, Marka a Davida), ktorí spoločne utvorili hudobnú skupinu Bratři Ebenové. Najznámejší z nich je Marek Eben, ktorý v skupine spieva a súčasne je populárnym divadelným a televíznym hercom a moderátorom.
Manželka Petra Ebena, rodená Hurníková, je sestrou iného významného českého skladateľa Ilju Hurníka.
Kemetic Orthodoxy

Kemetic Orthodoxy (KO) je jednou z najväčších kemetistických organizácií. Združuje členov z rôznych štátov a podľa vlastnej charakteristiky sa pokúša o čo najpresnejšie navádzanie na staroegyptské náboženské tradície a na ich obnovu. Celkom v tomto duchu v ich čele stojí autorita používajúca tituly a ďalšie atribúty faraóna. Na druhej strane treba poznamenať, že práve v tomto hnutí sa v najväčší miere prejavuje odklon od tradicionalistického (staroegyptskému najbližšieho) poňatia bohov.
Centrum tejto organizácie sa nachádza v meste Chicago, kde bola táto spoločnosť na začiatku osemdesiatych rokov dvadsiateho storočia založená.

Faraón

V čele KO stojí ich zakladateľka Tamara L. Siuda, ktorá od roku 1988 používa titul Nisut (t. j. „kráľ“, odvodený od titulu nisut-bitej ako súčasti egyptskej kráľovskej titulatúry) a roku 1996 bola na území dnešného Egypta korunovaná. Ako svoje egyptské meno používa meno Hekatawy I. a býva členmi KO označovaná ako „Jej Svätosť“ (Her Holiness). Na rozdiel od starovekých faraónov však vo svojej titulatúre nie je označovaná za božstvo, či stelesnenie božstva, ale za vtelenie kráľovského Ka.
Győri ETO FC

História oddielu

Športový klub Győri ETO bol založený v roku 1904.
Izmail Ivanovič Sreznevskij

Izmail Ivanovič Sreznevskij (rusky Измаил Иванович Срезневский; * 13. jún 1812, Jaroslavľ, Rusko - † 21. február 1880, Petrohrad, Rusko) bol ruský a ukrajinský filológ a slavista.

Životopis

V rokoch 1829-1837 pôsobil ako úradník v Charkove. V roku 1842 sa stal profesorom dejín slovanských literatúr v Charkove, od roku 1846 zastával túto funkciu v Petrohrade. V roku 1851 sa stal mimoriadnym, v roku 1854 riadnym členom petrohradskej akadémie vied.
Od 30. rokov 19. storočia sa zaoberal slovanskou, najmä ukrajinskou ľudovou slovesnosťou a etnografiou. V rokoch 1839-1842 podnikol cestu do Nemecka a viacerých slovanských krajín. Po návrate do Ruska sa venoval ruskej a slovanskej jazykovednej problematike.

Sreznevskij a Slovensko

V roku 1842 strávil od marca päť mesiacov na Slovensku. Osobne poznal Ľudovíta Štúra, Jána Hollého, Pavla Jozefa Šafárika i Jána Kollára. Slovenskou tematikou sa zaoberá v dvoch prácach: Slovackije pjesni (Charkov 1832; obsahuje piesne, zapísané od slovenských podomových obchodníkov) a Putevyje pisma I. I. Sreznevskogo iz slavianskich zemeľ (1895; zbierka, ktorá obsahuje jeho korešpondenciu s matkou o pobyte na Slovensku). V jeho pozostalosti sa zachovalo veľa národopiseckého a dialektologického materiálu o Slovensku.
Conflans-sur-Lanterne

Poloha

Obec má rozlohu 13,09 km². Najvyšší bod je položený 298 m n. m. a najnižší bod 223 m n. m.

Obyvateľstvo

Počet obyvateľov obce je 652 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fázový diagram

Fázový diagram sa používa vo fyzikálnej chémii, štatistickej fyzike a všeobecne pri skúmaní vlastností materiálov. Zachytáva, v akých fázach sa nachádza skúmaná látka v rovnováhe pri rôznych podmienkach (tlak, teplota, magnetická indukcia, a podobne). Pri zmenách fázy dochádza k fázovému prechodu. Na obrázku vpravo je uvedený zjednodušený fázový diagram vody (zjednodušenie spočíva v tom, že nie sú vyznačené rôzne fázy ľadu, ktoré sa dosahujú pri vysokých hodnotach tlaku).
Siecq

Poloha

Obec má rozlohu 11,66 km². Najvyšší bod je položený 116 m n. m. a najnižší bod 66 m n. m.

Obyvateľstvo

Počet obyvateľov obce je 210 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ramón Amaya Amador

Smrť

Zomrel vo veku 50 rokov dňa 24. novembra 1966 pri leteckom nešťastí v Bratislave.
Baumschlager & Eberle

Baumschlager & Eberle je architektonická firma, založená v roku 1984 rakúskymi architektmi Carlom Baumschlagerom and Dietmarom Eberlem. Čerpajú z odkazu modernizmu a skôr než typický materiál je pre nich charakteristická koncepcia utvárania priestoru.
V tvorbe tejto dvojice dominujú obytné súbory, významné sú aj administratívne budovy. Ich fasáda je vždy členitá a nedovolí stavbe vytvoriť jeden monolitický blok, navzdory tomu si však budova dokáže zachovať čistotu a kompaktnosť. Citlivo pracujú s okolitým prostredím. Pre ich práce na obytných súboroch je príznačné, že vo vnútri stavieb starostlivo zvažujú rozvod sietí, ale inak sú vnútorné dispozície natoľko voľné, že je ich možné do značnej miery prispôsobiť individuálnym požiadavkám. Pozornosť venujú aj stránke energetickej náročnosti - často využívajú dvojité, variabilné fasády.
Medzinárodné uznanie získali vďaka niekoľkým víťazstvám v medzinárodných súťažiach: napríklad ich projekt rozšírenia viedenského letiska, návrh administratívnych budov v Ženeve a Zürichu, obytného súboru v Pekingu alebo budova na brehu Bodamského jazera. Tvar posledne menovanej vychádza z idei vtáka stojacieho vo vode na jednej nohe. Vo vnútri betónového tubusu je umiestnená kancelária vyložená svetlým drevom, obe čelné steny sú zasklené.
Boris Jefimovič Jefimov

Boris Jefimovič Jefimov, pôvodným menom Fridľand, rus. Борис Ефимович Ефимов (Борис Хаимович Фридлянд), (* 28. september (11. október) 1900, Kyjev – † 1. október 2008, Moskva) bol sovietsky karikaturista židovského pôvodu, známy predovšetkým svojimi propagandistickými kresbami z obdobia 2. svetovej a neskôr studenej vojny. Dlhoročne pôsobil ako vedúci výtvarník denníka Izvestija.
Saint-Hilaire-la-Treille

Poloha

Obec má rozlohu 29,14 km². Najvyšší bod je položený 348 m n. m. a najnižší bod 256 m n. m.

Obyvateľstvo

Počet obyvateľov obce je 419 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Arara (Paraíba)

Arara je mesto v štáte Paraíba v juhovýchodnej Brazílii. Nachádza sa 142 km od hlavného mesta João Pessoa. Má rozlohu 89 km² a asi 12,356 obyvateľov.
Dammarie-en-Puisaye

Poloha

Obec má rozlohu 25,89 km². Najvyšší bod je položený 192 m n. m. a najnižší bod 152 m n. m.

Obyvateľstvo

Počet obyvateľov obce je 183 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ѱ

Ѱ (psí, minuskula ѱ) je už bežne nepoužívané písmeno cyriliky. Písmeno zachycovalo digraf ps. Bolo určené len pre používanie v slovách prevzatých z gréčtiny, občas sa ale vyskytlo aj v pôvodných slovanských slovách, napr. v slove písal, ktoré bolo možné napísať ѱалъ alebo ѱлъ.
V hlaholike zodpovedajúce písmeno neexistuje.
Soyaux

Poloha

Obec má rozlohu 12,76 km². Najvyšší bod je položený 166 m n. m. a najnižší bod 56 m n. m.

Obyvateľstvo

Počet obyvateľov obce je 9 959 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mazurek Dąbrowskiego

História vzniku

Pieseň vznikla v roku 1797 v Taliansku a bola prijatá Legionmi Dąbrowského (poľskej vojenskej jednotky v cudzine, ktoré dúfali, že budú môcť bojovať za obnovu nezávislosti Poľska). Melódia bola chytľavá a text bol neskôr zo solidarity k Poliakom preložený do 17 jazykov (nemčina, francúzština, angličtina, ruština, maďarčina, chorvátčina, slovenčina a iné). V revolučnom roku 1848 sa Mazurek Dąbrowského spieval na uliciach Viedne, Berlína i Prahy.
Na základe tejto piesne napísal slovenský spisovateľ Samuel Tomášik v roku 1834 s takmer identickou melódiou novú pieseň (najprv v češtine), ktorá sa na Všeslovanskom zjazde v Prahe v roku 1848 stala všeslovanskou hymnou pod názvom Hej, Slované a bola preložená do množstva slovanských jazykov.
Lužickosrbská verzia Hišće Serbstwo njezhubjene bola národnou hymnou tohto národa do prvej svetovej vojny.
Počas druhej svetovej vojny bola hymnou Slovenského štátu.
Po roku 1945 bola prijatá za štátnu hymnu Juhoslávie.
Briaucourt (Haute-Marne)

Poloha

Obec má rozlohu 9,47 km². Najvyšší bod je položený 367 m n. m. a najnižší bod 240 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Krupá (zdrojnica Popradu)

Opis toku

Vyteká z Popradského plesa v nadmorskej výške 1 494,3 m n. m. a preteká Mengusovskou dolinou vo Vysokých Tatrách. Tečie severojužným smerom, pred sútokom sa stáča na západ. Už v Tatranskom podhorí, severne od železničnej zastávky Popradské pleso, sa v nadmorskej výške 1 302,8 m n. m. spája s vodami Hincovho potoka.
Majstrovstvá Európy v hádzanej žien 2014

Voľba organizátora

Počiatočný záujem v roku 2009 o usporiadanie turnaja prejavili 3 štáty: Turecko, Slovinsko a Švajčiarsko. Svoju oficiálnu žiadosť však v októbri 2009 predložili už iba dva (Slovinsko a Turecko), aby v septembri 2010 oba štáty svoju žiadosť stiahli a EHF tak musela vyhlásiť novú súťaž pre organizátora. O majstrovstvá prejavila záujem až šestica krajín: Chorvátsko, Island, Maďarsko, Slovensko, Švédsko a znova aj Turecko. Oficiálnu žiadosť poslali v januári 2011 iba Slovensko, Turecko a spoločná kandidatúra Chorvátska a Maďarska. Slovensko bolo odmietnuté z dôvodu nemožnosti zaistenia 4 hál požadovaných parametrov. Zo zostávajúcich 2 kandidátov vybrala EHF 9. apríla 2011 spoločnú kandidatúra susedov zo stredoeurópskeho regiónu, ktorá sa mala konať v piatich, resp. siedmich mestách.

Play-off

Papp László Budapest Sportaréna, Budapešť
Tremblay (Ille-et-Vilaine)

Poloha

Obec má rozlohu 36,22 km². Najvyšší bod je položený 116 m n. m. a najnižší bod 10 m n. m.

Obyvateľstvo

Počet obyvateľov obce je 1 515 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sergeac

Poloha

Obec má rozlohu 10,71 km². Najvyšší bod je položený 271 m n. m. a najnižší bod 66 m n. m.

Obyvateľstvo

Počet obyvateľov obce je 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bouzel

Poloha

Obec má rozlohu 4,21 km². Najvyšší bod je položený 338 m n. m. a najnižší bod 317 m n. m.

Obyvateľstvo

Počet obyvateľov obce je 701 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dommartin-sur-Vraine

Poloha

Obec má rozlohu 7,1 km². Najvyšší bod je položený 491 m n. m. a najnižší bod 305 m n. m.

Obyvateľstvo

Počet obyvateľov obce je 323 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oleg Jurievič Aťkov

Mladosť a výcvik

Počas základnej školy ho zaujímala rádiotechnika, neskôr sa rozhodol stať sa lekárom a preto sa prihlásil na Krymskú lekársku fakultu v Simferopole. Štúdium na nej začal v roku 1967, ale neskôr sa s rodičmi odsťahoval (otec bol v armáde), v škole pokračoval v Kyjeve a dokončil ju v roku 1973 v Moskve (Moskovskij medicinskij inst. im. Sečenova). Ešte pred príchodom do tímu kozmonautov bol autorom piatich vynálezov a tridsiatich vedeckých prác. Stal sa sekretárom Všezväzovej vedeckej spoločnosti kardiológov. Bol lekárom vyšetrujúcim kozmonautov pred a po letoch vrátane česko-slovenského kozmonauta V. Remeka, zasadal vo výberovej komisii, podieľal sa na vývoji prístrojov pre kozmické experimenty. Za svoj echokardiograf bol vyznamenaný cenou Komsomolu. Pretože chcel vyšetrovať kozmonautov počas letu, prihlásil sa v roku 1977 do tímu a ako druhý lekár v histórii letov (po Jegorovi) do kozmu po 7 rokoch odletel. Stal sa tak 137 kozmonautom Zeme.

Po letoch

V roku 1985 sa vrátil do Moskvy k lekárskej výskumnej práci (Vesojuznyj kardiologičeskij naučnyj centr AMN SSSR). V roku 2005 bol na čele ruskej delegácie ako šéf zdravotníckeho odboru ruských železníc, ktorá navštívila kúpeľné Teplice v severných Čechách, aby tam posúdil možné uzavretie dohody o spolupráci pri liečení ruských pacientov.
Škoda 440

História

Protypom modelového radu 440 bol voz, ktorý niesol označenie Spartak. Tento voz vzhľadom k požiadavkam využíval mnoho komponentov už zavedených vo výrobe, takže nepredstavoval razantne inovatívny model. Jednalo sa v podstate o platformu vozidla Škoda Populár z predvojnového obdobia. Po skúsenostiach s testovacím prototypom bol od neho neskôr odvodený typ 440. Značenie tohto modelu pochádza ešte z predvojnového obdobia, kedy automobilka značila svoje vozy trojmiestnym označením. Prvé číslo znamenalo počet valcov, zvyšne 2 číslice znamenali výkon motora v konských silách zaokrúhleny obvykle na celé 5 (35, 40, 45, 50...). Neskôr, po ukončeni jej výroby v roku 1959, vznikli na platforme Škoda 440 vozy Škoda Octavia a Škoda Felicia.

Podvozok

Podvozok Škody 440 vychádzal z klasickej koncepcie pohonu a podvozkových častí, využíval preto hnanú zadnú nápravu a motor uložený nad prednou nápravou. Predná náprava bola kyvná odpružená listovými poloelipsovými perami tlmená ramenovými tlmičmi. Zadná náprava bola zhodne kyvná a odpružená listovými perami, avšak boli využité teleskopické tlmiče. Nápravy boli spojené centrálnou rúrou, z ktorej v prednej časti vychádzalo rozvidlenie pre uloženie motora a prevodovky, na zadnom konci rúry bola namontovaná rozvodovka. Brdzy vozidla boli jednookruhové kvapalinové s pôsobením na všetky 4 kolesá prostredníctvom bubnov.

Karoséria

Škoda 440 bola vybavená uzavretou celokovovu škrupinovou dvojdverovou karosériou usadenou na nosnom ráme. Karoséria umožňovala bezprievanové vetranie, sklá predných dverí boli sťahovacie, trojuholníkove okna výklopné. Pre typ 450 vznikla otvorená karoséria typu roadster, na ktorú bolo možné upevniť laminátovú odnímateľnú strechu, alebo plátenú skladaciu strechu, ktoré boli vzájomne zameniteľné.

Motorizácia

Voz bol poháňaný radovým 4-valcovým 4-taktným motorom, ktorý bol uložený pozdĺžne nad prednou nápravou. Kľukový hriadeľ bol 3x uložený, rozvodový mechanizmus OHV mal vačkový hriadeľ poháňaný reťazou. Vačkový hriadeľ okrem pohonu ventilov zabezpečoval aj pohon membránoveho palivového čerpadla a rozdeľovača. Motor uzatvárala 5-kanálová hlava valcov z liatiny. Motor bol umiestnený v bloku s prevodovkou. Elektrickú sústavu napájalo dynamo. O prípravu zmesi sa staral jednokomorový karburátor Jikov 32 SOP.
Max Švabinský

Ocenenia

Bol zakladajúcim členom SČUG Hollar, členom SVU Mánes, kuratória Modernej galérie, viedenského spolku umelcov Hagenbund a Société nationale des Beaux-Arts v Paríži. Mal titul Doctor honoris causa Masarykovej univerzity v Brne, rytierom Radu čestnej légie, profesorom c. k. Akadémie umení v Prahe, osemkrát jej rektorom, doživotným čestným profesorom Akadémie výtvarných umení v Prahe, nositeľom Radu republiky, akademikom-korešpondentom Real Academia de Bellas Artes v Madride a laureátom ceny talianskej vlády za kolekciu leptov.
V roku 1937 bola v oblasti bankoviek na výstave umenia v Paríži ocenená jeho tisíckoruna z roku 1934. Bankovka vznikla v spolupráci s rytcom Karlom Wolfom.
Roku 1945 bol ocenený titulom národný umelec.

Zaujímavosti

Po Maxovi Švabinskom je pomenovaná ulica v Bratislave, pozri Švabinského (Bratislava), a Nitre, pozri Švabinského (Nitra).
Priraďovací príkaz

Priraďovací príkaz je inštrukcia programového jazyka, ktorá priraďuje hodnotu premennej.
Priraďovací príkaz obyčajne pozostáva z troch prvkov: priraďovacieho výrazu, priraďovacieho operátora a cieľovej premennej. Symbolom priraďovacieho príkazu je napr. := (v jazyku Pascal).
Kostol Povýšenia svätého Kríža (Ružomberok)

Budova

Kostol Povýšenia svätého Kríža bol vybudovaný v roku 1806 ako prístavba Kolégia piaristov, rezidencie rehole piaristov, ktorá dnes slúži ako jezuitský noviciát. Stavba sa uskutočnila vďaka finančnej podpore ružomberského mešťana a podnikateľa Andreja Zvadu - Paračku. 
Kostol je jednoloďový so vstavanou vežou, postavený v empírovom slohu. V prednej časti sa nachádza polkruhová svätyňa. Autorom interiérových malieb na klenbách kostola je Jozef Hanula. V nikách čelnej fasády sa nachádzajú kamenné sochy svätcov Jána Nepomuckého a  Jozefa Kalazanského, ktoré vytvoril Alexander Belopotocký. 
V novembri 2011 bol do kostola nainštalovaný nový píšťalový organ, vyrobený v Rakúsku firmou Rieger Orgelbau, ktorým nahradili pôvodný z roku 1883.  Dipozícia a detaily o organe sú k dispozícii v portfóliu na stránke firmy. 
V Ružomberku sa nachádza aj ďalší kostol Povýšenia svätého Kríža z roku [1859], ktorý je situovaný na ružomberskej kalvárii.
Montbartier

Poloha

Obec má rozlohu 15,01 km². Najvyšší bod je položený 141 m n. m. a najnižší bod 99 m n. m.

Obyvateľstvo

Počet obyvateľov obce je 1 245 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Deneuille-lès-Chantelle

Poloha

Deneuille-lès-Chantelle má rozlohu 8,21 km². Najvyšší bod je položený 372 m n. m. a najnižší bod 273 m n. m.

Obyvateľstvo

Deneuille-lès-Chantelle má 95 obyvateľov (2009).
Graf vývoja obyvateľstva:
Zdroje: INSEE
Fojtecký mokřad

Ochrana

Predmetom ochrany je kvalitná mokraďová vegetácia s hojným výskytom obzvlášť chráneného druhu vachty trojlistej a nátržnice močiarnej, priľahlá mokraďová lúka s výskytom zvlášť chránených druhov vstavačovca májového a Fuchsovho.
Tellin

Obyvateľstvo

Obec má približne 2 452 obyvateľov (2010).
Camblain-l’Abbé

Poloha

Obec má rozlohu 5,61 km². Najvyšší bod je položený 161 m n. m. a najnižší bod 103 m n. m.

Obyvateľstvo

Počet obyvateľov obce je 643 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Božena Mačingová

Životopis

Narodila sa v rodine typografa a vzdelanie získavala v Košiciach. V rokoch 1937 – 1938 pracovala ako úradníčka, v roku 1939 sa presťahovala do Prešova a neskôr do Veľkého Šariša. V roku 1950 sa vrátila do Košíc a pracovala ako úradníčka, od roku 1952 ako redaktorka Československého rozhlasu.

Tvorba

Vo svojej tvorbe sa zameriavala na písanie kníh pre deti a mládež, rozhlasovú a televíznu dramatickú tvorbu a na publicistiku. Svoje diela začala uverejňovať od roku 1945. Písala rozprávky zo zvieracej ríše, ktoré mali výchovné zameranie, ale tiež romány a poviedky so sociálnou tematikou.
Lucija

Lucija (tal. Lucia) je sídlo v Slovinsku na pobreží Jadranského mora. S počtom obyvateľov blízkym číslu 5800 je najväčším slovinským sídlom, ktoré nie je samostatnou obcou - je administratívne súčasťou Občiny Piran.

História

V minulosti stál na tomto mieste len kostol sv. Lucie a niekoľko domov. Osadu postavili ľudia pracujúci v niekdajších miestnych solinách. Väčší rozvoj zaznamenala Lucija až v druhej polovici 20. storočia v súvislosti s rozvojom turistiky v susednej Portoroži.

Súčasnosť

V Lucii nikdy nebol vo väčšej miere priemysel, hlavným zdrojom príjmov je cestovný ruch a s ním súvisiace služby a obchod. Ďalším zdrojom obživy je poľnohospodárstvo. Miesto je oficiálne dvojjazyčné - slovinsko-talianske.
Janne Niinimaa

Reprezentácia

Niinimaa reprezentoval Fínsko na Zimných olympijských hrách v roku 1998, kde Fínsko získalo bronz a na Zimných olympijských hrách v roku 2002.
Socializmus

Dejiny

Výraz po prvýkrát použili ako pojem na začiatku 19. storočia vo svojich dielach Francúzi Charles Fourier a gróf Henri de Saint-Simon, hoci ich predbehli pokusy Roberta Owena s kooperatívnou kontrolou výroby v jeho dielňach v škótskom New Lanarku po r. 1800.
Takmer o 50 rokov neskôr zrevolucionizoval Karl Marx socialistické politické ideály záverom, že zisk kapitalistu pochádza z vykorisťovania robotníka, a svojím argumentom, že iba pracujúce masy môžu vybudovať socialistickú spoločnosť. Otázka cesty, ktorou by sa mal tento cieľ dosiahnuť, ako aj spôsobu, akým by mal tento proces prebiehať, vyvolali rozpory, na základe ktorých vznikli veľmi rozdielne socialistické strany. V niektorých boli umiernení reformátori, v iných extrémne ľavicoví komunisti, ktorí považovali násilnú revolúciu za jediný spôsob dosiahnutia zmeny. V najrozvinutejších krajinách sa prijali niektoré aspekty socializmu, ako napríklad sociálne zabezpečenie, ale do 90. rokov 20. storočia väčšina čistej ideológie stratila životaschopnosť a socializmus sa stal politickou a sociálnou filozofiou, ktorá zostala spätá s trhovými silami. Prvým štátom s politickým zriadením opierajúcim sa o socialistickú teóriu bolo Rusko v roku 1917, keď sa k moci dostal Lenin. Bolo to po októbrovej revolúcii.
Monestier-d’Ambel

Poloha

Obec má rozlohu 11,02 km². Najvyšší bod je položený 2 378 m n. m. a najnižší bod 746 m n. m.

Obyvateľstvo

Počet obyvateľov obce je 22 (2009).
Nasledujúci graf zobrazuje vývoj počtu obyvateľov v obci.
Zdroje: INSEE